CELEX: 62021CN0595
Language: fi
Date: 2021-09-27 00:00:00
Title: Asia C-595/21: Ennakkoratkaisupyyntö, jonka Bayerisches Verwaltungsgericht Ansbach (Saksa) on esittänyt 27.9.2021 – LSI – Germany GmbH v. Freistaat Bayern

13.12.2021   
            
            
               FI
            
            
               Euroopan unionin virallinen lehti
            
            
               C 502/14
            
         
      Ennakkoratkaisupyyntö, jonka Bayerisches Verwaltungsgericht Ansbach (Saksa) on esittänyt 27.9.2021 – LSI – Germany GmbH v. Freistaat Bayern
      (Asia C-595/21)
      (2021/C 502/22)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bayerisches Verwaltungsgericht Ansbach
      
         Pääasian asianosaiset
      
      
         Kantaja: LSI – Germany GmbH
      
         Vastaaja: Freistaat Bayern (jota edustaa Bayerische Kontrollbehörde für Lebensmittelsicherheit und Veterinärwesen)
      
         Ennakkoratkaisukysymykset
      
      
                  1)
               
               
                  Onko asetuksen (EU) N:o 1169/2011 (1) liitteessä VI olevan A osan 4 kohtaan sisältyvää käsitettä ”tuotteen nimi” tulkittava siten, että se tarkoittaa samaa kuin asetuksen (EU) N:o 1169/2011 17 artiklan 1–3 kohdassa tarkoitettu ”elintarvikkeen nimi”?
               
            
                  2)
               
               
                  Jos ensimmäiseen kysymykseen vastataan kieltävästi:
                  Onko ”tuotteen nimi” nimitys, jolla elintarviketta tarjotaan sitä kaupan pidettäessä ja mainonnassa ja jolla kuluttajat sen yleisesti tuntevat, vaikka kyse ei ole elintarvikkeen nimestä vaan asetuksen (EU) N:o 1169/2011 17 artiklan 4 kohdassa tarkoitetusta suojatusta nimestä, kaupallisesta merkistä tai kuvitteellisesta nimestä?
               
            
                  3)
               
               
                  Jos toiseen kysymykseen vastataan myöntävästi:
                  Voiko ”tuotteen nimi” koostua myös kahdesta osasta, joista toinen on tavaramerkkilainsäädännössä suojattu lajinimi tai yläkäsite, joka ei koske yksittäistä elintarviketta ja jota täydennetään yksittäisten tuotteiden osalta niitä täsmentävällä lisäyksellä (joka muodostaa tuotteen nimen toisen osan)?
               
            
                  4)
               
               
                  Jos kolmanteen kysymykseen vastataan myöntävästi:
                  Kummasta näistä kahdesta tuotteen nimen osasta on annettava asetuksen (EU) N:o 1169/2011 liitteessä VI olevan A osan 4 kohdan b alakohdan mukainen täydentävä tieto, kun tuotteen nimen molemmat osat on painettu pakkaukseen eri kirjasinkoolla?
               
            
         (1)  Elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta 25.10.2011 annettu Euroopan parlamentin ja neuvoston asetus (EU) N:o 1169/2011 (EUVL 2011, L 304, s. 18).